EUROPA-KOMMISSIONEN Bruxelles, den 18.4.2016 COM(2016) 211 final 2016/0114(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Underudvalget vedrørende Sundhed og Plantesundhed, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side



BEGRUNDELSE 1.BAGGRUND FOR FORSLAGET Forslagets begrundelse og formål Omstående forslag til Rådets afgørelse fastlægger Unionens holdning til en afgørelse truffet af Underudvalget vedrørende Sundhed og Plantesundhed under associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen") om ændring af aftalens bilag XXIV. Aftalen blev undertegnet den 27. juni 2014 og har fundet midlertidig delvis anvendelse siden den 1. september 2014. Den foreslåede ændring har til formål at gennemføre bestemmelserne i aftalens afsnit V (Handel og handelsrelaterede anliggender), kapitel 4 (Sundheds- og plantesundhedsmæssige foranstaltninger). Republikken Moldova har navnlig i aftalens artikel 181 forpligtet sig til at fremlægge en liste over gældende EU-ret på sundheds- og plantesundhedsområdet, til hvilken den agter at tilnærme sin nationale lovgivning. Denne liste skal føjes til aftalens bilag XXIV ved en afgørelse truffet af Underudvalget vedrørende Sundhed og Plantesundhed EU-Moldova. Overensstemmelse med gældende bestemmelser inden for dette politikområde Ved dette forslag gennemføres Unionens fælles handelspolitik over for Republikken Moldova, et partnerland i det østlige naboskabsområde, på grundlag af bestemmelserne i ovennævnte aftale og navnlig dens målsætning om at skabe et frihandelsområde mellem parterne. Forslaget gennemfører aftalens bestemmelser, hvis formål er at fremme handelen med landbrugsprodukter mellem parterne og navnlig forbedre Republikken Moldovas landbrugseksportkapacitet på grundlag af gældende EU-ret. Overensstemmelse med andre EU-politikker Dette forslag er i overensstemmelse med og bidrager til gennemførelsen af Unionens øvrige eksterne politikker, navnlig den europæiske naboskabspolitik og udviklingssamarbejdspolitikken for så vidt angår Republikken Moldova. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET Retsgrundlag Retsgrundlaget for at fastlægge den holdning, der skal indtages på Unionens vegne i de udvalg, som er nedsat ved aftalen, er traktaten om Den Europæiske Unions funktionsmåde (TEUF), særlig artikel 207, stk. 4, sammenholdt med artikel 218, stk. 9. Nærhedsprincippet (for områder, der ikke er omfattet af enekompetence) Den fælles handelspolitik er defineret som et område, hvor Unionen har enekompetence, jf. artikel 3 i TEUF. Nærhedsprincippet finder derfor ikke anvendelse. Proportionalitetsprincippet Forslaget er nødvendigt med henblik på gennemførelse af Unionens internationale forpligtelser som fastsat i aftalen med Republikken Moldova. Valg af retsakt Forslaget er i overensstemmelse med artikel 218, stk. 9, i TEUF, der fastsætter, at Rådet vedtager afgørelser. Der eksisterer ingen andre retlige instrumenter, der kan anvendes til at nå det mål, der er omhandlet i forslaget. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

Efterfølgende evalueringer/kvalitetskontrol af gældende lovgivning Ikke relevant. Høringer af interesserede parter Republikken Moldova har udarbejdet listen over gældende EU-ret, som den agter at tilnærme sin nationale lovgivning i overensstemmelse med de korrekte indenlandske procedurer. Høringer af interesserede parter i EU er ikke relevante for forslaget. Indhentning og brug af ekspertbistand Unionen stillede sin ekspertise inden for sundheds-, plantesundheds- og dyrevelfærdsmæssige spørgsmål til rådighed for myndighederne i Republikken Moldova med henblik på udarbejdelsen af den liste over gældende EU-ret, som dette partnerland skal tilnærme sig. Konsekvensanalyse Bestemmelserne om handel og handelsrelaterede spørgsmål i aftalen har været genstand for en forudgående konsekvensanalyse i 2009, efterfulgt af en bæredygtighedsvurdering foretaget af Kommissionens Generaldirektorat for Handel i 2012, som indgik i forhandlingerne om DCFTA. Denne undersøgelse bekræftede, at gennemførelsen af bestemmelserne om handel og handelsrelaterede spørgsmål ikke ville have nogen negativ indvirkning på Unionen, dens gældende lovgivning eller dens politikker, men derimod ville have en positiv indvirkning på den økonomiske udvikling i Republikken Moldova. Forslaget har ingen indvirkning på Unionens økonomiske politik, sociale politik eller miljøpolitik. Målrettet regulering og forenkling Aftalen er på nuværende tidspunkt ikke genstand for REFIT-procedurer, den indebærer ingen omkostninger for Unionens SMV'er, og den rejser ingen spørgsmål for så vidt angår det digitale miljø. Grundlæggende rettigheder Forslaget har ingen følger for beskyttelsen af de grundlæggende rettigheder i Unionen. 4.VIRKNINGER FOR BUDGETTET Ikke relevant. 5.ANDRE FORHOLD Planer for gennemførelsen samt foranstaltninger til overvågning, evaluering og rapportering Gennemførelsen af aftalen kontrolleres regelmæssigt af Associeringsrådet EU-Republikken Moldova og dets underordnede organer, som er oprettet ved aftalen. Europa-Kommissionen har desuden forpligtet sig til årligt at aflægge rapport til Europa-Parlamentet og Rådet om gennemførelsen af aftalens afsnit V (Handel og handelsrelaterede anliggender), herunder om de elementer, som forslaget omfatter. Forklarende dokumenter (for direktiver) Ikke relevant. Nærmere redegørelse for de enkelte bestemmelser i forslaget

Forslaget sigter mod indtagelse af en holdning på Unionens vegne vedrørende ændring af aftalens bilag XXIV-B. I henhold til aftalens artikel 181, stk. 4, skal der i dette bilag opstilles en liste over gældende EU-ret, til hvilken Republikken Moldova vil tilnærme sin lovgivning om sundhed, plantesundhed og dyrevelfærd, med henblik på at opnå en ækvivalensstatus for et produkt eller en gruppe af produkter, som er omhandlet i aftalens artikel 183. Republikken Moldova har udarbejdet en sådan liste over gældende EU-ret i overensstemmelse med sine nationale procedurer, har forelagt forslaget i november 2014 og færdiggjort det i samråd med Europa-Kommissionen i juli 2015. Underudvalget vedrørende Sundhed og Plantesundhed EU-Republikken Moldova har beføjelse til at træffe afgørelse om ændring af bilag XXIV-B i henhold til aftalens artikel 191. I overensstemmelse med bestemmelserne i denne artikel overvåger underudvalget gennemførelsen af kapitel 4 (Sundheds- og plantesundhedsmæssige foranstaltninger) i afsnit V (Handel og handelsrelaterede anliggender) i aftalen og træffer afgørelser om ændring af bilag XVII-XXV til denne aftale. 2016/0114 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Underudvalget vedrørende Sundhed og Plantesundhed, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1)Artikel 464, stk. 3 og 4, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen") giver mulighed for, at dele af aftalen kan anvendes midlertidigt, som specificeret af Unionen. (1)I artikel 3 i Rådets afgørelse 2014/492/EU angives det, hvilke af aftalens bestemmelser der kan anvendes midlertidigt, herunder bestemmelserne om sundhed, plantesundhed og dyrevelfærd, nedsættelse og funktion af Underudvalget vedrørende Sundhed og Plantesundhed og de tilhørende bilag XVII-XXV til denne aftale. I overensstemmelse med aftalens artikel 464, stk. 4, har den midlertidige anvendelse af disse bestemmelser virkning fra den 1. september 2014. (2)I artikel 181 i aftalen fastsættes det, at Republikken Moldova gradvist skal tilnærme sin sundheds- og plantesundhedslovgivning samt sin dyrevelfærdslovgivning til Unionens som anført i bilag XXIV til denne aftale. (3)Artikel 181, stk. 4, i aftalen forpligter Republikken Moldova til at fremlægge en liste over gældende EU-ret på sundheds-, plantesundheds- og dyrevelfærdsområdet, til hvilken den agter at tilnærme sin nationale lovgivning senest tre måneder efter aftalens ikrafttræden. Denne tilnærmelsesliste skal tjene som referencedokument i forbindelse med gennemførelsen af kapitel 4 (Sundheds- og plantesundhedsmæssige foranstaltninger) i afsnit V (Handel og handelsrelaterede anliggender) i aftalen, og føjes til bilag XXIV til denne aftale. Bilag XXIV-B til aftalen skal således ændres ved en afgørelse truffet af Underudvalget vedrørende Sundhed og Plantesundhed, jf. aftalens artikel 191. (4)Republikken Moldova har fremlagt ovennævnte liste over gældende EU-ret og færdiggjort den i samråd med Europa-Kommissionen i juli 2015. (5)Det er derfor på sin plads at fastlægge den holdning, der skal indtages på vegne af Den Europæiske Union i Underudvalget vedrørende Sundhed og Plantesundhed i forbindelse med ændringen af bilag XXIV-B til aftalen – VEDTAGET DENNE AFGØRELSE: Artikel 1 Den holdning, der skal indtages på Unionens vegne i Underudvalget vedrørende Sundhed og Plantesundhed, der er nedsat ved artikel 191 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen") i forbindelse med ændringen af bilag XXIV-B til associeringsaftalen, baseres på det forslag til afgørelse, som er fremsat af Underudvalget vedrørende Sundhed og Plantesundhed og vedføjet nærværende afgørelse.